laion/Wikipedia-Exotic huggingface dataset:
אהרן מאוסטרהא

רבי אהרן מאוסטרהא (-כ"ו באדר ב' ה'תק"ע, 1810), היה מצדיקי תנועת החסידות בדור ה-3, תלמידו של המגיד ממזריטש. מפורסם גם בשמו ד"ר גארדיא, בשל היותו רופא, לפני התקרבותו לחצר המגיד ממזריטש. על פי המסורת החסידית, ד"ר גארדיא עזב בצעירותו את דרך אביו, ולמד רפואה, ולבסף היה רופאו האישי של מלך פרוסיה. עקב מופת ששמע על המגיד ממזריטש, הגיע לחצרו, וביקש ממנו דרך תשובה, ולאחר תקופה הפך לתלמיד מן המניין בחצרו. בספר 'מזכרת לגדולי אוסטרהא' מסופר שלאחר חזרתו בתשובה, היה רופא המחוז, והיה הולך חגור בחרב כאות כבוד לתפקידו, והיה מכונה 'רבי', בשל האמונה כי הוא מרפא את החולים בדרך מופת ולא בדרכי הרפואה. סיפורו מוזכר בקצרה בספר 'שארית ישראל', לרבי ישראל דב בער מווילעדניק:'כמו שידוע מהמגיד הגדול ממזריטש, שלקח את הרופא גארדע מעמקי הקליפות והושיבו ברום המעלות...'. סיפורים נוספים עליו מובאים בספר 'בית אברהם' לרבי אברהם מסלונים, כתבי רבי יאשע שו"ב, ספר 'מזקנים אתבונן' (ירושלים תשס"ז), 'מאמר מרדכי' (ירושלים תשס"ב, סיפורי רבי מרדכי חיים סלונים), בתו חנה, הייתה גם רופאה, וכונתה "חנה'לי דיא דאקטרין" (חנה הרופאה). חיים דוד ברנהרד (רופא יהודי נוסף שחזר בתשובה, והפך לצדיק חסידי). מרדכי גרליץ, הנהר היוצא מעדן, פרק יב, בני ברק תשס"ו. ישראל יעקב קלפהולץ, המגיד ממזריטש, עמוד קנא, בני ברק תשל"ב. הרב ישכר בעריש ווייס, עלים לתרופה גיליון א'רו, ויקהל פקודי תש"פ. הרב שמואל דוד פרידמן, בדידי הוי עובדא, נ"י, תשע"ו, פרק לד, עמ' תקכח-תקלב. (עם תמונה מהמצבה). הישיש מוהר"ר אהרן דאקטער גארדיא בתוך 'מזכרת לגדולי אוסטרהא', באתר היברובוקס. ספר עדת צדיקים (לובלין תר"ס), דף יט (37 בדפי הספר). גרסאות נוספות בדור דעה (חלק א') לרבי יקותיאל אריה קמלהאר, נר ישראל (רוז'ין) חלק ו, ועוד ברדיצ'ב תרס"ז, עמ' 246 ליקוטים לשער ההתקשרות מאמרי ימים נוראים עמ' ל. מזכרת לגדולי אוסטרהא. הגיליון באתר 'אידישע וועלט פארומס'.
מרקו בן ברוך

מרקו בן ברוך (נולד ב-7 במרץ 1963) הוא כדורגלן עבר ישראלי ששיחק בעמדת הקשר, ומזוהה בעיקר עם הפועל צפרירים חולון. בן ברוך הוא מלך שערי הקבוצה בכל הזמנים. בן ברוך החל לשחק כדורגל באופן רשמי רק בגיל 17 בקבוצת הנוער של גדנ"ע יהודה, לאחר שירותו הצבאי הצטרף לקבוצת צפרירים חולון ששיחקה בליגה א' ובהמשך לאחר האיחוד עם הפועל חולון כשנקראה הקבוצה "הפועל צפרירים חולון". תחילה שימש כשחקן מחליף ובהמשך התבסס מקומו הרכב הפותח והוא הפך לעושה המשחק ומוביל הכדור של הקבוצה לאורך שנים רבות. לאחר ששיחק בצפרירים 12 עונות רצופות, בהן העפיל עם הקבוצה פעמיים (87', 90') לליגה הבכירה והעפלה לחצי גמר גביע המדינה בעונת 1994–1995, בתחילת עונת 1995–1996 חתם במכבי עירוני אשדוד מהליגה הארצית במטרה לעלות איתה לליגה הבכירה, אך הקבוצה ויתרה על העלייה באמצע העונה ובן ברוך עבר לקבוצת הפועל רמת גן, איתה סיים במקום השישי בליגה הארצית. בעונת 1996–1997 חזר לצפרירים והעפיל עימה לליגה הבכירה בעונת 1997–1999. בן ברוך המשיך בקבוצה עד לפרישתו בגיל 36. לאחר הפרישה פנה בן ברוך לתחום הקולינריה ובהמשך עבד כנהג אוטובוס בחברת דן. מרקו בן ברוך השתייך לסגל נבחרת ישראל, בה הופיע פעמיים. מרקו בן ברוך, באתר ההתאחדות לכדורגל בישראל מרקו ואן ברוך, באתר מוזיאון הפועל פתח תקווה עמוד השחקן של מרקו בן ברוך באתר ההתאחדות לכדורגל בישראל בית הנבחרים פתח את שעריו לדור החדש, בעיתון מעריב 7 בספטמבר 1988
פורד פלקון XW

פורד פלקון XW (באנגלית: Ford Falcon XW, קרוי גם: Ford Futura (XW), קרוי גם: Ford Fairmont (XW)) היא מכונית משפחתית גדולה מתוצרת יצרנית הרכב פורד אוסטרליה (אנ'), חברת בת של פורד אשר יוצרה בין השנים 1970–1969 באוסטרליה 4 דלתות - סדאן (6 נוסעים: 3+3, 5 נוסעים: 2+3). 5 דלתות - סטיישן. 2 דלתות - מסחרית. 2 דלתות - טנדר ("Falcon Utility"). יוצרו 105,785 יחידות. יוצרו 662 מדגם "GT" ו-287 יחידות מדגם "GT-HO". מנוע קדמי. מנוע בנזין. סוג הנעה: הנעה אחורית. מתלים: קדמי - סוג עצמאי עם קפיצי סליל ובולמי זעזועים הידראוליים כפולים, אחורי - קפיצים חדים, קפיצים חצי אליפטיים עם בולמי זעזועים הידראוליים כפולים. בלמים - חזית: תופים הידראוליים (254 מ"מ), אחורי: תופים הידראוליים (254 מ"מ). מצמד - מצמד צלחת יבש יחיד, מופעל הידראולית. קיבולת מכל דלק - 74.6 ליטר. הגה כוח - אופציונלי. מחיר היחידה היה 2,320 דולר (אוסטרליה, שנת 1969). תאוצה בין 0–97 קמ"ש היא 10.5 שניות (דגם מנוע V8 צילינדרים, 4.9 ליטר משודך לתמסורת ידנית - 4 מהירויות. * "פורד פלקון XY" מסדרת "GT", דגם "GT-HO Phase II" הוגדר כ"מכונית שרירים". הורכב בדגם מנוע V8 צילינדרים, 5.8 ליטר המפיק 300 כ"ס ב-5,400 סל"ד, יחס דחיסה 11.0:1, תאוצה בין 0–97 קמ"ש היא 6.4 שניות. "פורד פלקון XW", דגם "500" שנת 1969 "פורד פלקון XW" דגם "GT-HO", שנת 1970 "פורד פלקון XW" "פורד פלקון XW" דגם "GTHO", שנת 1969 "פורד פלקון XW", דגם "GT" שנת 1970 "פורד פלקון XW", דגם "GT" - מבט לתא הנהג ולוח מחוונים "פורד פלקון XW" - סטיישן, שנת 1970 "פורד פלקון XW" - טנדר מסוג "Utility" "פורד פלקון XW" - טנדר מסוג "Utility" "פורד פלקון XW" - מסחרית פורד פורד פלקון פורד פלקון XA פורד פלקון XP פורד פלקון XG פורד פלקון XY פורד פלקון ED פורד XY פלקון GT מדיה וקבצים בנושא פורד פלקון XW בוויקישיתוף פורד פלקון XW, סרטון באתר יוטיוב "פורד פלקון XW" uniquecarsandparts.com.au/car_info_ford_falcon "פורד פלקון XW" - מפרט uniquecarsandparts.com.au/falcon_XW_technical_specifications "פורד פלקון XW" דגם "GT-HO" - מפרט טכני uniquecarsandparts.com.au/ford_falcon_xw_gtho_technical_specifications "פורד פלקון XW", דגמים : "GT", "GT-HO" uniquecarsandparts.com.au/car_info_ford_falcon_xw_gt
רוקיה בנת מוחמד

רוקיה בנת מוחמד (בערבית: رُقيّة بنت محمد; 601 – 624) הייתה בתו של נביא האסלאם מוחמד מאשתו ח'דיג'ה. היא נולדה במכה בשנת 601, אם כי סברה אחרת גורסת כי היא נולדה בשנת 602, והייתה הילדה השלישית של מוחמד וח'דיג'ה, השנייה מבין הבנות. בשנת 610, התחתנה רוקיה עם בן דודה, עותבה בן אבו להב. לאחר שמוחמד דיבר על דודו אבו להב ואמר שגורלו עומד להיות באש הגיהנום, אבו להב אמר לבנו שהוא לעולם לא ידבר אתו אלא אם הוא יתגרש מרוקיה. עותבה לקח את האיום ברצינות, והתגרש ממנה. בשנת 614, התחתנה רוקיה עם עות'מאן בן עפאן, ואף התלוותה אליו בהגירה לחבש. בשנת 616, ילדה רוקיה את עבדאללה, אשר נפטר שש שנים לאחר מכן. רוקיה חלתה במחלה קשה במרץ 624, ומאוחר יותר במהלך אותו החודש היא נפטרה באל-מדינה. מדיה וקבצים בנושא רוקיה בנת מוחמד בוויקישיתוף רוקיה בנת מוחמד, באתר "Find a Grave" (באנגלית) Ruqayyah_bint_Muhammad Rukayat Facebook, Twitter & MySpace on PeekYou, www.peekyou.com Ruqayya Daughter of the ProphetDaughter of the ProphetFull Name Ruqayya bt MuhammadLineage Banu HashimWell-known Relatives The Prophet, Khadija, 'Uthman b 'AffanPlace of Birth MeccaPlaces of Residence Mecca, MedinaDeath/Martyrdom 2/624Burial Place Al-Baqi' CemeteryEra Early IslamKnown for Wife of 'Uthman b 'AffanActivities Migration to Abyssinia, Medina, Ruqayya Daughter of the Prophet (s), WikiShia (באנגלית) Revolvy LLC, "Ruqayyah bint Muhammad" on Revolvy.com, www.revolvy.com (באנגלית)(הקישור אינו פעיל)
חמשת אגמי פוג'י

חמשת אגמי פוג'י (ביפנית: 富士五湖, פוג'י-גוקו) הוא אזור בבסיסו של הר פוג'י במחוז יאמאנאשי שביפן. חיים 100,000 תושבים באזור זה, שגובהו כאלף מטרים מעל פני הים. חמשת האגמים נוצרו כתוצאה מהתפרצויות הר פוג'י. חמשת האגמים ממוקמים בקשת סביב מחציתו הצפונית של הר פוג'י. בימי קדם, התפשטה על פני האזור זרימת לבה מהתפרצות געשית של ההר, תוך סתימת נהרות, וכתוצאה מכך נוצרו האגמים. כולם נחשבים לאטרקציות תיירותיות ולמקומות דיג. אגם קווגוצ'י (河口湖 (אנ'); קווגוצ'י-גו) הוא המפורסם מבין חמשת האגמים, ותמונות של אגם זה משמשות לרוב בכרזות ובפרסומות לאזור חמשת אגמי פוג'י. מספר גדול של מלונות נבנו לאורך גדותיו, והמקומיים מספקים טיולי שייט לתיירים. זהו האגם היחיד באזור חמשת האגמים שיש בו אי. אירועי תרבות מקומיים רבים נערכים בסמוך לאגם זה לאורך כל השנה. אגם מוטוסו (本 栖 湖 (אנ'); מוטוסו-קו) הוא האגם התשיעי בעומקו ביפן, בגובה 140 מטרים. אגם מוטוסו, אגם סאי ואגם שוג'י היו בעבר אגם אחד גדול, שפוצל בשל זרימת לבה על פני השטח שבו נמצא כעת יער אוקיגרהארה ג'וקאי. שלושת האגמים הללו עדיין מחוברים על ידי נתיבי מים תת-קרקעיים. כאמור, היה אגם סאי בעבר חלק מאגם גדול שכלל גם את אגם שוג'י ואת אגם מוטוסו. בצד המערבי של אגם סאי (西湖 (אנ'); סאי-קו) מתחיל יער אוקיגרהארה ג'וקאי. אגם שוג'י (精進 湖 (אנ'); שוג'י-קו) הוא הקטן מבין חמשת האגמים. לבה עדיין זורמת מהמים. תושבים בדרך כלל דגים מהסלעים הגעשיים. האגם המזרחי ביותר והגדול מבין חמשת האגמים, אגם יאמאנאקה (山 中 湖 (אנ'); יאמאנאקה-קו) הוא גם האגם השלישי בגובהו ביפן, וגובהו 980 מטרים מעל פני הים. עיקר הרווחים של תושבי האזור מקורם בתעשיית התיירות. האטרקציות העיקריות באזור כוללות: הר פוג'י אונסנים פוג'י-קיו היילנד (אנ') - פארק שעשועים שבו אחת מרכבות ההרים הגבוהות בעולם האגמים - סיור, שיט ודיג טיולים רגליים וטיפוס הרים כפר הריפוי (や し の 里 איאשינוסאטו) – כפר יפני משוחזר מדיה וקבצים בנושא חמשת אגמי פוג'י בוויקישיתוף "Fuji Five Lakes". japan-guide. נבדק ב-2020-03-31. "Yamanashi Sightseeing Net". yamanashi-kankou.jp. נבדק ב-2020-03-31.
קושה דילז

רמי מתן אבן-אש (באנגלית: Rami Matan Even-Esh; נולד ב-26 באוגוסט 1981), ידוע בשם הבמה קושה דילז (Kosha Dillz), הוא ראפר ישראלי-אמריקאי. רמי אבן-אש נולד בניו ג'רזי להורים עולים ישראלים. הוא דובר אנגלית, עברית, יידיש וספרדית, אך לא יודע לדבר עברית, ספרדית או יידיש באופן שוטף. תחילה, הוא נחשף למוזיקת היפ הופ מריקודים באירועי בר מצווה. ב-2019 עלה לישראל. אבן-אש החל לראפרפ בגיל 17. במשך מספר שנים, החל משנת 1999, הוא היה מעורב מאוד בסצנת הבאטל ראפ בבית הקפה "Nuyorican" בעיר ניו יורק. משתתפים בולטים נוספים היו הראפרים מוס דף, אימורטל טכניק וסי-רייז וולז. באותה שנה הוא השתתף בקונצרט של אם אף דום ב-The Wetlands. ב-2009 הוציא את אלבום הבכורה שלו, Beverly Dillz. האלבום הוקלט בבוורלי הילס יחד עם המפיק המקומי בליף. ב-2013 הוציא את אלבומו השני, Awkward in a Good Way. ב-2016 הוציא את אלבומו השלישי, What I Do All Day And Pickle. האלבום הגיע בשיאו למקום ה-42 במצעד אלבומי ה-R&B/היפ-הופ. 2009: Beverly Dillz 2013: Awkward In a Good Way 2016: What I Do All Day And Pickle אתר האינטרנט הרשמי של קושה דילז קושה דילז, ברשת החברתית פייסבוק קושה דילז, ברשת החברתית אקס (טוויטר) קושה דילז, ברשת החברתית אינסטגרם קושה דילז, סרטונים בערוץ היוטיוב קושה דילז, באתר ספוטיפיי קושה דילז, באתר סאונדקלאוד (באנגלית) קושה דילז, באתר Last.fm (באנגלית) קושה דילז, באתר AllMusic (באנגלית) קושה דילז, באתר MusicBrainz (באנגלית) קושה דילז, באתר דיזר קושה דילז, באתר Discogs (באנגלית) קושה דילז, באתר Songkick (באנגלית) קושה דילז, באתר בנדקמפ מאיה בואנוס, ‏הראפר היהודי-אמריקאי שנאבק למען ההסברה הישראלית בעולם, באתר מעריב אונליין, 7 בדצמבר 2023 שירה נאות, הראפר והקומיקאי קושה דילז הוא לא יהודי מחמד, באתר הארץ, 12 בדצמבר 2023 “I’m a tough Jew, fuck you!” Kosha Dillz is doing Aliyah | Jewish Millennials 🇺🇸, סרטון באתר יוטיוב (אורך: 4:57) Kosha Dillz opening for Ghostface Killah at the Roxy, reveals his 'LA Ish', LA Times Blogs - Pop & Hiss, ‏2010-11-12 (באנגלית) Caught live at CMJ: Kosha Dillz, The Deli Magazine | la.thedelimagazine.com/ (באנגלית) Yahoo, www.spinner.com New Music Videos, Reality TV Shows, Celebrity News, Pop Culture, MTV Kosha Dillz, 'Awkward In A Good Way': Exclusive Album Stream, Billboard, ‏2013-11-04 Kosha Dillz, Billboard
סן לורנסו

קלוב אתלטיקו סן לורנסו דה אלמרגו (בספרדית: Club Atlético San Lorenzo de Almagro) היא קבוצת כדורגל ארגנטינאית, הנחשבת לאחת מחמש הקבוצות הגדולות של ארגנטינה לצד בוקה ג'וניורס, ריבר פלייט, אינדפנדיינטה וראסינג קלוב. מועדון סן לורנסו נוסד ב-1 באפריל 1908, על ידי קבוצה של צעירים, בעזרת הכומר "פדרה" לורנסו מצה ונקראת על שם לאורנטיוס מרומא. צבעי המועדון הם הכחול, אשר מסמל את האידיאל, והאדום, המסמל את הלחימה. משחק הקלאסיקו שלה מתקיים מול קבוצת הורקאן, שמתחילת שנות התשעים שהתה לסירוגין שלוש עשרה שנים בליגה השנייה. סן לורנסו מייצגת בעיקר את השכונות בואדו, אלמגרו, פומפייה ובחו פלורס, שבבירה בואנוס איירס, אבל בפועל אוהדיה הרבים מפוזרים בכל ארגנטינה וגם מחוצה לה. בעידן החובבני זכתה הקבוצה בשלוש אליפויות ארגנטינה (1923, 1924, 1927). האליפות הראשונה בעידן המקצועני בה זכה המועדון הייתה ב-1933 (היה זה הטורניר השלישי שהתקיים בעידן המקצועני), ולאחר מכן זכה באחת עשרה אליפויות נוספות (האחרונה שבהן ב-2013). תארים נוספים ברמה הלאומית בהם זכתה הקבוצה הם הגביע הלאומי "קופה דה לה רפובליקה" (1943) והסופר קאפ הארגנטינאי (2016). עוד זכתה הקבוצה בשלושה גביעים בינלאומיים: בגביע ליברטדורס בעונת 2014 (בגמר היא גברה על נסיונל אסונסיון הפרגוואית), בגביע מרקוסור (2001) ובגביע סודאמריקנה (2002). גביעים אלו מצטרפים לגביעי עבר בינלאומיים בהן זכתה - קופה קמפאונטו ריו דה לה פלאטה (1923) וגביע אלדאו (1927), שהפגישו את אלופות ארגנטינה ואורוגוואי. המועדון ידוע בזכות מחלקת הנוער שלו ורבים משחקני הקבוצה ייצגו את הנבחרות הצעירות של ארגנטינה בגביעי העולם, במונדיאל הנוער האחרון שנערך בהולנד 2005 שימש פבלו זבאלטה, אז שחקן הקבוצה, כקפטן הנבחרת. פרננדו מסה הצעיר שימש כקפטן הנבחרת עד גיל 17 באליפות דרום אמריקה בכדורגל עד גיל 17 האחרונה שהתקיימה במרץ 2007 באקוודור. אוהדי הקבוצה מכונים "קוארווס" (עורבים) בגלל צבע הביגוד השחור של הכמרים. הם ידועים כקנאים ביותר לקבוצתם. בשנת 1999 נעשה ניסיון להפוך את המועדון לחברה פרטית על ידי קבוצה של משקיעים. האוהדים הפגינו והתעמתו עם כוחות המשטרה, והצליחו למנוע את המהלך. הקבוצה משחקת באצטדיון פדרו בידגאין המכונה בפי אוהדי הקבוצה ובארגנטינה "נואבו גסומטרו" (גסומטרו החדש). האצטדיון נחנך בשנת 1993 ומכיל 47,964 מקומות. חוסה סנפיליפו (1953-1962; 1972) אסקיאל לאבסי (2004-07) פבלו סבאלטה (2002-05) קלאודיו מורל רודריגס (1998-04) איוואן קורדובה (1998-00) סבסטיאן אבראו (1996-97; 2000-01) פרננדו אדגר גאלטו (1994-99) אוסקר רוג'רי (1994-97) אנחל קוריאה (2013-14) איקר מוניאין (2024) במועדון מחלקת כדורסל שהשיגה תארים רבים, בעיקר בטורנירים של בואנוס איירס, בין שנות הארבעים ועד לראשית שנות השבעים. המועדון זכה בליגת העל הארגנטינאית בכדורסל בעונות 1958, 2015/16 (כשבשורותיה משחק כדורסלן ה-NBA בעבר ולטר הרמן), 2016/17, 2017/18 ו-2018/19, ובליגת האמריקות של פיב"א בעונות 2018 ו-2019. אתר האינטרנט הרשמי של סן לורנסו סן לורנסו, ברשת החברתית פייסבוק סן לורנסו, ברשת החברתית אקס (טוויטר) סן לורנסו, ברשת החברתית אינסטגרם פרופיל, באתר Transfermarkt פרופיל, באתר FootballDatabase.eu אתר אוהדים היסטוריה: סן לורנסו זכתה בגביע הליברטדורס, באתר nrg‏, 14 באוגוסט 2014
בית כנסת בעלי המלאכה

היכל בעלי המלאכה (ברומנית: Templul Meseriaşilor) הוא בית הכנסת האחרון שנותר ליהדות גאלאץ. החברה הישראלית של בעלי המלאכה בגאלאץ שכרו מקום ב-1876, כדי שישמש אותם כבית כנסת. הם שאפו למקום בבעלותם וב-1889, כשהיו בידיהם די כספים, ועד בן שבעה חברים, רכש קרקע ברחוב רוסטי ושילם עבור הקרקע 8,100 לאי. ב-22 בספטמבר 1890 הוכנה התוכנית לבניית ההיכל וב-22 בפברואר 1892 נבחר ועד הבנייה המורכב מחיים קורנברג, מ. שפירא וסימון קוהן. ב-3 במאי (ל"ג בעמר באותה שנה) נורתה אבן הפינה של ההיכל וב-9 במאי התחילה עבודת הבנייה. באותו יום נערכה ישיבה בה הוחלט על קניית מגרש שכן ב-1,140 לאי, כדי לאפשר את הגדלת החצר. ב-25 באוגוסט 1893 הורכבו המושבים בהיכל ובנובמבר הורכב ארון הקודש. ב-31 ביולי 1895 נשכרו החזן והמקהלה וב-11 באוגוסט 1896, בנוכחות קהל גדול, נחנך בית הכנסת. חלק מהעבודות לבניית בית הכנסת בוצעו על ידי המתפללים ללא תמורה. השנים עברו, מספר המתפללים גדל והמקום נזקק לשיפוצים מקיפים, אך לקח זמן עד שנמצאה העת המתאימה לכך. ב-1925 התחילו, ז'אן שטוירמן, שעמד בראש ועדת הבניין מחדש וז'אן קאופמן, שעמד בראש החברה, להוביל את פרויקט התחדשות ההיכל. ב-19 ביוני 1927 הונחה אבן הפינה של הבנייה המחודשת. היות שהמשאבים לא הספיקו, פנו למתפללים וביקשו תרומות והלוואות והם נענו בסכום של 520,695 לאי (230,578 לאי תרומות והיתר הלוואות). הבנייה כולה עלתה 2,420,927 לאי והסתיימה באוגוסט 1929. ההיכל היה בעל קיבולת של 250 מקומות. מלחמת העולם השנייה והמשטר הקומוניסטי, שבא לאחריה, הכבידו מאוד על יהודי גאלאץ ורבים מהם, כולל מתפללי היכל בעלי המלאכה, עזבו את העיר, מרביתם עלו לישראל. שוב פשטה העזובה בבית הכנסת ומצבו התדרדר. גיוס תרומות מחוץ לארץ נועד לשיפוץ נוסף ובית הכנסת היהודי, שעמד ברעידות האדמה ובהפצצות במלחמה ושרד, נפתח מחדש במאי 2014 לאחר חמש שנות שיפוצים. באתר זה אפשר לראות תמונות של פנים היכל בעלי המלאכה לאחר השיפוץ. Sinagoga în România האדריכלים אריסטידה סטרז'ה ולוצ'יאן שוורץ, הוצאת HASEFER, 2009, עמודים 123 - 124 ועמוד 267 Prezențe rabinice în perimetrul românesc, HASEFER, 2008, עמוד 669 ובו תצלום של היכל בעלי המלאכה וכיתוב שם המקום ברומנית ובעברית. מדיה וקבצים בנושא בית כנסת בעלי המלאכה בוויקישיתוף קהילת גאלאץ – חיי תרבות ורוח בקהילה detail (באנגלית) בראש המבנה, מתחת לציור לוחות הברית, נותרו חלק מהאותיות המעידות על כך שהיה כתוב ברומנית "TEMPLUL SOC. MESERIAȘILOR (היכל חברת בעלי המלאכה) יהודי רומניה באותה תקופה נקראו "ישראליתים" בפי הרומנים , Danubius, XXXIV Galaţi, 2016, Arthur Viorel TULUŞ∗ SINAGOGILE COMUNITĂŢII ISRAELITE DIN GALAŢI, עמוד 278 (ברומנית) , Danubius, XXXIV Galaţi, 2016, Arthur Viorel TULUŞ∗ SINAGOGILE COMUNITĂŢII ISRAELITE DIN GALAŢI, עמוד 279 (ברומנית)
ויקיפדיה הבורמזית

ויקיפדיה הבורמזית היא הגרסה בשפה הבורמזית של ויקיפדיה, האנציקלופדיה החופשית. היא הושקה ביולי 2004. נכון ל-14 באוקטובר 2024 ישנם בוויקיפדיה הבורמזית 108,416 ערכים ו-120 משתמשים פעילים. 2004: ויקיפדיה הבורמזית הושקה. 2005: כמה מהוויקיפדים הבורמזים הצטרפו והחלו לכתוב. 2008: התוכן צמח בצורה דרסטית. 2010: סדנת ויקיפדיה הבורמזית הראשונה שהתקיימה בבנגקוק, תאילנד עם אנשים מקרן ויקימדיה, מומחי יוניקוד מקומיים ובינלאומיים וויקיפדים בורמזים. 2012: ויקיפדיה הבורמזית הוצגה בברקמפ, יאנגון . האיגוד למומחי מחשבים מיאנמר השיק בשנת 2010 את "פרויקט ויקיפדיה מיאנמר" במטרה להרחיב את ויקיפדיה הבורמזית. קהילת ויקיפדיה הבורמזית קיימה את הסדנה המשותפת הראשונה שלה ביאנגון, בורמה (מיאנמר) בעזרת טלנור מיאנמר ביוני 2014 לגיוס מתנדבים חדשים. פורום הוויקיפדיה הבורמזית נערך באוניברסיטת דגון ביולי 2014 ומשך אליו למעלה מ -2,000 איש, כולל סטודנטים. מדיה וקבצים בנושא ויקיפדיה הבורמזית בוויקישיתוף אתר האינטרנט הרשמי של ויקיפדיה הבורמזית ויקיפדיה הבורמזית, ברשת החברתית פייסבוק ויקיפדיה הבורמזית, ברשת החברתית אקס (טוויטר) ויקיפדיה הבורמזית, ברשת החברתית אינסטגרם All Wikipedias ordered by number of articles. The Myanmar Times. "Myanmar Wikipedia project targets 15,000 pages". mmtimes.com. "Telenor Group - Bringing Wikipedia to Myanmar". Telenor Group. Win Htut. "Telenor hosts Wikipedia forum at Dagon University". Eleven Myanmar.
Thursday (אלבום)

Thursday הוא המיקסטייפ השני של הזמר הקנדי דה ויקנד. האלבום יצא לאור ב-18 באוגוסט 2011, וממשיך את המיקסטייפ הקודם, House of Balloons. ב-2012, יצא האלבום כחלק השני של אלבום האוסף Trilogy. מידע על האלבום Thursday באתר MusicBrainz מידע על האלבום Thursday באתר AllMusic האלבום Thursday באתר Discogs
קרחון קריין

קרחון קְרֵיִין (באנגלית: Crane Glacier) הוא קרחון בחוף המזרחי של חצי האי האנטארקטי, בארץ גרהאם, שבאנטארקטיקה. הקרחון הוא קרחון צר, שאורכו 50 קילומטרים. הקרחון זורם לכיוון מזרח - צפון-מזרח לאורך הצד הצפון מערבי של הרי אריסטוטל. הקרחון נשפך אל פיורד ספיליין, דרומית לפסגת דבטאקי; הפיורד הוא חלק ממפרצון אקזאספריישן. לקרחון קריין שלושה קרחונים יובליים: קרחון דז'בל; קרחון צ'וצ'וליגה; קרחון סטוב. הקרחון התגלה מהאוויר על ידי סר יוברט וילקינס, אשר צילם מהאוויר את הקרחון בטיסתו מעל האזור בשנת 1928. וילקינס סבר כי מדובר בערוץ החותך את חצי האי האנטארקטי ממזרח - למערב. הקרחון נחקר ונסקר בשנת 1936 על ידי המשלחת הבריטית אל ארץ גרהאם, אשר גילתה כי לא מדובר בערוץ החותך את חצי האי; אנשי המשלחת סברו כי מדובר במפרצון. השוואה של תצלומי האוויר של וילקינס, לתצלומי אוויר שצולמו בשנת 1947 על ידי סקר שטחי חסות איי פוקלנד, כי "קרחון קריין" הוא בעצם "ערוץ קריין" או "מפרצון קריין" שנסקר על ידי המשלחת הבריטית (אף שקרחון מצוי 120 קילומטרים צפונית-מזרחית למיקום הערוץ שמופה על ידי וילקינס). וילקינס קרא לקרחון בשם "ערוץ קריין" ("Crane Channel") על שמו של סי. קי. קריין (C.K. Crane) מלוס אנג'לס שבארצות הברית. בעקבות ממצאי סקר שטחי חסות איי פוקלנד - שונה השם לשם הנוכחי. בעקבות התמוטטות מדף הקרח לארסן B בשנת 2002 גברה מהירותו של הקרחון (שכן לא היה מדף קרח החוסם את שפך הקרחון אל הים). • Rignot, E.; Casassa, G.; Gogineni, P.; Krabill, W.; Rivera, A.; Thomas, R. (2004), Accelerated ice discharge from the Antarctic Peninsula following the collapse of Larsen B ice shelf(הקישור אינו פעיל), Geophysical Research Letters. 31 (18): L18401. Bibcode:2004GeoRL..3118401R. doi:10.1029/2004GL020697 • Campbell, A. J.; Hulbe, C. L.; Sergienko, O., Investigating the response of Crane Glacier, Antarctic Peninsula to the disintegration of the Larsen B ice shelf using a 2-D flowline model, American Geophysical Union, Fall Meeting 2009, abstract id. C21D-0463 • T. A. Scambos, J. A. Bohlander, C. A. Shuman, and P. Skvarca, Glacier acceleration and thinning after ice shelf collapse in the Larsen B embayment, Antarctica, GEOPHYSICAL RESEARCH LETTERS, VOL. 31, L18402, doi:10.1029/2004GL020670, 2004 • J. Wuite, H. Rott, M. Hetzenecker, D. Floricioiu, J. De Rydt, G. H. Gudmundsson, T. Nagler, and M. Kern, Evolution of surface velocities and ice discharge of Larsen B outlet glaciers from 1995 to 2013, The Cryosphere, 9, 957–969, 2015 www.the-cryosphere.net/9/957/2015/ doi:10.5194/tc-9-957-2015 • United States. Defense Mapping Agency. Hydrographic Center, Sailing Directions for Antarctica: Includes Islands South of Latitude 60°, P 332 קרחון קריין באתר הסקר הגאולוגי של ארצות הברית קרחון קריין באתר הגאזט האנטארקטי המשווה SCAR של ממשלת אוסטרליה Retreat of Crane Glacier, Antarctic Peninsula באתר נאס"א תחזית מזג אוויר עדכנית ארוכת טווח עבור קרחון קריין גאזט השמות האנטארקטיים הרשמי של ארצות הברית מידע גאוגרפי והיסטורי ראו ב"לקריאה נוספת" במאמר " Accelerated ice discharge from the Antarctic Peninsula following the collapse of Larsen B ice shelf"
Echoes of Silence

Echoes of Silence הוא המיקסטייפ השלישי של הזמר הקנדי דה ויקנד. המיקסטייפ יצא לאור ב-21 בדצמבר 2011. המיקסטייפ הוא החלק האחרון באלבום האוסף Trilogy. מידע על האלבום Echoes of Silence באתר MusicBrainz מידע על האלבום Echoes of Silence באתר AllMusic האלבום Echoes of Silence באתר Discogs
יעקב שסקין

יעקב שסקין (1914, וילנה – 17 באפריל 1999, ירושלים) היה רופא ישראלי, יקיר העיר ירושלים, ממפתחי התרופה תלידומיד לצרעת. שסקין נולד בווילנה, שבליטא, והיה פעיל ציוני, שימש כיו"ר הסתדרות הסטודנטים הציוניים בווילנה. את לימודי הרפואה החל בווילנה וסיים בסמוך למלחמת העולם השנייה. את ההתמחות עשה לאחר המלחמה בוורשה, בשנת 1947 היגר לוונצואלה שם התמחה בדרמטולוגיה טרופית וטיפל בחולי צרעת. בשנת 1956 עלה לישראל, התיישב בירושלים ועבד כרופא עור וכיהן כפרופסור חבר בבית החולים האוניברסיטאי הדסה. במסגרת עבודתו עבד שסקין בבית החולים למצורעים על שם הנסן בירושלים שם ערך ניסויים בתכשירים רבים לשימוש כתרופה לצרעת. בנובמבר 1964 נתן שסקין תלידומיד לחולה צרעת בבית הנסן, במסגרת ניסיונות להקל על מצוקתו של החולה. שסקין זיהה הטבה במצב הצרעת ופרסם את הממצא. בעקבות הצלחתו, ערך שסקין בסוף השנה ניסוי לשימוש בתרופה תלידומיד על אחד עשר חולי בית החולים שחלו במחלה על שם הנסן (צרעת). בעקבות זאת, אורגן ניסוי עיוור בשימוש בתלידומיד לריפוי צרעת, במימון חברת התרופות שייצרה את התלידומיד ובשיתוף האוניברסיטה העברית, אוניברסיטת קורנל ואוניברסיטת ורגס בקראקס. תוצאות הניסוי הראו השפעה חיובית על 91% מהחולים במחלת הנסן שטופלו בתלידומיד. בעקבותיו ערך ארגון הבריאות העולמי עוד חמישה ניסויים שאיששו את ההשפעה החיובית של התלידומיד. חברת התרופות תרו מחיפה קיבלה היתר מחב' התרופות שטולברג ממערב גרמניה "כמי גרוננטל" (Chemie Grünenthal) בעלת הפטנט ליצר את התלידומיד בישראל. לגילוי הייתה חשיבות בקנה מידה עולמי והשימוש בתלידומיד למחלת הנסן נמשך עד היום במדינות עולם שלישי. החידוש בהשפעתו של התלידומיד על הצרעת היה בעקבות הפסקת יצור עולמי של התרופה בשנת 1961 לאחר גילוי שנטילתה בהריון גורמת ללידות של תינוקות בעלי מומים קשים. התלידומיד פותחה על ידי חב' גרוננטל הגרמנית במסגרת מחקר לפיתוח שיטות זולות ליצור אנטיביוטיקה מפפטידים. בשנת 1997 קיבל אות יקיר העיר ירושלים. על שמו נקרא הרחוב הסמוך לבית הנסן בעיר. י תגליתו של רופא ישראלי: תאלידומיד מרפא חולי־צרעת, באתר jpress.org.il מדען ישראלי ריפא בתאלידומיד אחד־עשר מקרי פריחת צרעת, באתר jpress.org.il פורסמו פרטי תגליתו של ד"ר שסקין מירושלים בענין ריפוי צרעת בתאלידומיד" י, באתר jpress.org.il
1575

שנת 1575 היא השנה ה-75 במאה ה-16. זוהי שנה רגילה, שאורכה 365 ימים. באותה תקופה הלוח הגרגוריאני עוד לא היה קיים, ולכן שנה זו קיימת בלוח היוליאני בלבד. כל התאריכים שלהלן הם לפי הלוח היוליאני. 8 בפברואר – בליידן מוקמת האוניברסיטה הראשונה בהולנד 13 בפברואר – אנרי השלישי מוכתר למלך צרפת 26 באפריל – מארי דה מדיצ'י, אשתו של אנרי הרביעי ואמו של לואי השלושה עשר. 27 בפברואר – יוהאן אדולף, דוכס הולשטיין-גוטורפ (נפטר ב-1616) 4 בנובמבר – גווידו רני, צייר איטלקי (נפטר ב-1642) 24 במרץ – יוסף קארו, מגדולי הרבנים ופוסקי ישראל בכל הדורות, מחבר השולחן ערוך (נולד ב-1488) להלן לוח שנה יוליאני – עברי משולב עם ימים בינלאומיים. חגים ומועדים עבריים: Nothing. ילידי 1575‎ נפטרים ב-1575‎ מדיה וקבצים בנושא 1575 בוויקישיתוף